Ministru kabineta rīkojuma projekta

**„Par jaunas infrastruktūras izveidi kontroles dienestu funkciju īstenošanai Uriekstes ielā 42, Rīgā”**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts sagatavots, lai izveidotu jaunu infrastruktūru Valsts ieņēmumu dienesta, Valsts robežsardzes un Pārtikas un veterinārā dienesta struktūrvienību, kas veic visa veida kravu kontroli, darbības nodrošināšanai Rīgas pilsētas teritorijā, tajā skaitā Rīgas brīvostas muitas kontroles punktu 0210 Uriekstes ielā 16, Rīgā, pārceltu uz Uriekstes ielu 42, Rīgā. Projekta īstenošanas rezultātā tiks izveidota labvēlīgāka vide uzņēmējdarbībai, mazināsies ar Rīgas ostu un tranzītu saistītā transporta kustības negatīvā ietekme uz Rīgas pilsētas kopējo transporta plūsmu, kā arī tiks veicināta Rīgas pilsētas gaisa kvalitātes uzlabošanās. Valsts ieņēmumu dienesta, Valsts robežsardzes un Pārtikas un veterinārā dienesta struktūrvienības tiks izvietotas vienkopus, tādejādi tiks radīta moderna darba vide veiksmīgai visu kontroles dienestu funkciju izpildei, nodrošinot dienestu sniegto pakalpojumu pieejamību un kontroles funkciju īstenošanu vietā, kur notiek visintensīvākā kravu plūsma.  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši **Latvijas Ostu, tranzīta un loģistikas padomes** 2018.gada 6.jūnija sēdes protokola Nr.2, 7.punktā norādītajam, sēdes laikā konceptuāli atbalstīta Muitas kontroles punkta 0210 (Uriekstes ielā 16, Rīgā) pārcelšana uz Kundziņsalu, kā arī nolemts aicināt Finanšu ministriju (turpmāk – FM) un valsts akciju sabiedrību “Valsts nekustamie īpašumi” (turpmāk – VNĪ) sadarbībā ar Iekšlietu ministriju (turpmāk – IeM), Zemkopības ministriju (turpmāk – ZM), Valsts ieņēmumu dienestu (turpmāk – VID), Valsts robežsardzi (turpmāk –VRS), Pārtikas un veterināro dienestu (turpmāk – PVD), Rīgas brīvostas pārvaldi sagatavot priekšlikumu par Rīgas brīvostas muitas kontroles punkta 0210 (Uriekstes ielā 16, Rīgā) pārcelšanu uz Kundziņsalu, ietverot veicamās darbības, nepieciešamā finansējuma apjomu un avotu, laika grafiku, attiecīgo priekšlikumu iesniedzot izskatīšanai Ministru kabinetā.  Ar Ministru kabineta 2019. gada 18. decembra rīkojumu Nr. 651 **“Par Latvijas Republikas valsts robežas integrētās pārvaldības plānu 2019.–2020. gadam”** atbalstītajā plānā (turpmāk – LRVRIP plāns) paredzētie pasākumi:   * virzienā “Nodrošināt un pilnveidot sadarbību starp tām valsts iestādēm, kas atbild par robežkontroli vai citiem uzdevumiem, ko veic pie robežas, un attiecīgajām ES iestādēm, struktūrām, birojiem un aģentūrām” paredzēts pasākums 5.9. “Starpinstitucionālā sadarbībā izstrādāt priekšlikumu par Rīgas brīvostas RŠV “Kundziņsala” izveidi” ar rezultatīvo rādītāju “Tiesību akta projekts iesniegts izskatīšanai MK” līdz 30.12.2019. (atbildīgā iestāde FM (VNĪ), līdzatbildīgās VRS, Rīgas Brīvostas pārvalde, SM, ZM, IEM, PVD, VID, Nodrošinājuma valsts aģentūra (turpmāk - NVA), Valsts vides dienests (turpmāk – VVD)); * - virzienā “Nodrošināt un pilnveidot robežkontroli” paredzēts pasākums 1.8. “Sagatavot izskatīšanai Ministru kabinetā jautājumu par muitas kontroles punkta 0210 (Uriekstes iela 16, Rīgā) pārcelšanu uz Kundziņsalu” ar rezultatīvo rādītāju “Uzlabojumi veikti 1 RŠV” līdz 30.12.2020. (atbildīgā iestāde VID, līdzatbildīgās VNĪ, VRS, PVD). * Ar 2020.gada 2. jūlija Saeimas paziņojumu “**Par Latvijas Nacionālo attīstības plānu 2021.-2027. gadam** (NAP2027)” Saeima ir apstiprinājusi Latvijas Nacionālo attīstības plānu 2021.-2027. gadam (turpmāk - (NAP2027)). NAP2027 iekļauts rīcības virziena uzdevums [440] “Sabiedrības drošības un tiesībaizsardzības iestāžu reaģēšanas spēju stiprināšana, nodrošinot centrālās valsts pārvaldes un pašvaldību koordinētu rīcību apdraudējumu gadījumos, uzturot tiesībaizsardzības, drošības un robežkontroles dienestu infrastruktūru un kapacitāti (fiziskā sagatavotība, noziedzības apkarošana, kopējas apmācības un mūsdienu sabiedrības vajadzībām atbilstoša personāla kompetenču pilnveide, moderno tehnoloģiju izmantošana, civilmilitārā sadarbība un sadarbība visaptverošās valsts aizsardzībai)”, kurā pasākuma Nr.19 “Robežšķērsošanas vietu infrastruktūras attīstība drošai Latvijas nākotnei ” ietvaros paredzēta robežšķērsošanas vietu modernizācija kontroles dienestu funkcijas stiprināšanai. Kā potenciālais projekts norādīts - muitas kontroles punkta izveide Kundziņsalā (būvniecības ieceres izstrāde, būvniecības ieceres ekspertīze, būvniecības darbi (pārbūve un jaunbūve), teritorijas labiekārtošanas darbi un ceļu izveide, teritorijas labiekārtojuma elementu iegāde, būvuzraudzība, projekta vadība, kustamās mantas iegāde. * - **Likumā “Par valsts budžetu 2021.gadam” 44.panta astotajā daļā ir noteikts,** ja Ministru kabinets pieņem lēmumu par jaunas infrastruktūras izveidi kontroles dienestu funkciju īstenošanai Uriekstes ielā 42, Rīgā, minētā projekta būvniecības ieceres – būvprojekta minimālā sastāvā izstrādes izdevumus ne vairāk kā 150 000 *euro* apmērā sedz VNĪ no 2021. gadā tās atsavināto valsts nekustamo īpašumu atsavināšanā iegūtajiem līdzekļiem, pēc atsavināšanas izdevumu atskaitīšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Latvijas Republikas valsts robežas likuma 22.panta ceturto daļu robežšķērsošanas vietā (turpmāk – RŠV) ir šādas pārbaudes: robežpārbaude, ko veic VRS amatpersonas; muitas kontrole, ko veic Muitas iestādes , kas ir VID struktūrvienība, amatpersonas; veterinārā, fitosanitārā, pārtikas nekaitīguma, nepārtikas preču drošuma, kvalitātes un klasifikācijas kontrole, ko veic PVD amatpersonas, kā arī radiometriskā kontrole, ko veic normatīvajos aktos noteiktās valsts pārvaldes iestāžu amatpersonas. RŠV vietā pamatā tiek nodrošinātas šādu trīs resoru veiktās pārbaudes – VRS, VID, un PVD (turpmāk - kontroles dienesti).  Rīgas brīvostas RŠV izvietotas kontroles dienestu struktūrvienības: VRS Rīgas pārvaldes Rīgas ostas II kategorijas robežkontroles punkts, VID Muitas pārvaldes Rīgas muitas kontroles punktu daļas Rīgas brīvostas muitas kontroles punkts 0210 (turpmāk – kontroles punkts) un PVD Rīgas ostas kontroles punkts (turpmāk – struktūrvienības).  Šobrīd kontroles dienestu struktūrvienības izvietotas valsts īpašumā FM valdījumā esošajā nekustamajā īpašumā (nekustamā īpašuma kadastra Nr.0100 013 0140) Uriekstes ielā 16, Rīgā. Kontroles dienestu struktūrvienības darbojas diennakts režīmā un tās nodrošina šķērsojošu personu robežpārbaudi, kā arī visa veidu kravu kontroli - robežpārbaudi, muitas kontroles, veterinārās, fitosanitārās, pārtikas nekaitīguma, nepārtikas preču drošuma un kvalitātes kontroli.  Papildus saskaņā ar Ministru kabineta 2010.gada 27.jūlija noteikumiem Nr.704 „Noteikumi par robežšķērsošanas vietām un tajās veicamajām pārbaudēm” tiek veikta radiometriskā kontrole. Radiometriskā kontrole tiek veikta pamatojoties uz likuma „Par radiācijas drošību un kodoldrošību” 9.panta otro daļu, kas nosaka, ka robežšķērsošanas vietās tiek veiktas pārbaudes, lai novērstu tādu preču, bagāžas, personu un transportlīzekļu pārvietošanu, kuros radioaktīvo vielu daudzums pārsniedz pieļaujamās normas, un neatļautu jonizējošā starojuma avotu pārvietošanu. Savukārt kārtību kādā veic preču, bagāžas personu un transportlīdzekļu radiometrisko kontroli robežšķērsošanas vietās nosakas Ministru kabineta 2015.gada 22.septembra noteikumi Nr.535 „Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos”.  Kontroles punkts Uriekstes ielā 16, Rīgā, noteikta kā uzraudzības muitas iestāde ne tikai brīvās zonas un pagaidu uzglabāšanas vietām, kuras atrodas Rīgas brīvostas teritorijā, bet arī muitas noliktavām, kuras atrodas ārpus brīvostas teritorijas Rīgas pilsētā. Kontroles punkts Uriekstes ielā 16, Rīgā, tiek nodrošinātas kontroles gan kravām, kuras tiek ievestas/izvestas no Rīgas brīvostas, gan arī kravām, kuras nav saistītas ar uzņēmējdarbību Rīgas brīvostā, bet kurām kontroles punkts Uriekstes ielā 16, Rīgā, noteikts kā uzraudzības muitas iestāde (*visām precēm, kas tiek pārvietotas ar autotransportu un par kurām tiek pieteikta kāda no muitas procedūrām, ir jāatrodas ar muitas dienestu saskaņotā vietā*). Saskaņā ar Muitas likuma 19.pantu preču muitošana pabeidzama tikai pēc to obligātās veterinārās, fitosanitārās vai citas normatīvajos aktos paredzētās kontroles. Atbilstoši statistikai (skat.1.tabulu) tikai 51% no visām muitas deklarācijām, kuras tiek noformētas kontroles punktā Uriekstes ielā 16, Rīgā, veido kravas, kas saistītas ar Rīgas brīvostu, pārējie 49% ir kravas, kurām kontroles punkts noteikts kā uzraudzības muitas iestāde.  1.tabula  *Noformēto muitas deklarāciju statistika MKP Uriekstes ielā 16, Rīgā*  *(periods 01.08.2019.-31.07.2020)*   |  |  |  |  |  |  | | --- | --- | --- | --- | --- | --- | | **Procedūra** | **Noformēto muitas deklarāciju skaits, kopā** | **Ar Rīgas brīvostu saistītas kravas, skats** | **%** | **Kravas, kurām kontroles punkts noteikts kā uzraudzības punkts, skats** | **%** | | **I = II+III** | **II** | **III** | | Uzsākts tranzīts | 61 984 | 44 694 | 72 | 17 290 | 28 | | Noslēgts tranzīts | 41 479 | 14 697 | 35 | 26 782 | 65 | | Preču izlaišana brīvam apgrozījumam | 47 090 | 19 265 | 40 | 27 825 | 60 | | Uzsākts eksports | 61 302\* | Nav datu | - | Nav datu | - | | Noslēgts eksports | 64 340 | 32 010 | 50 | 32 330 | 50 | | **KOPĀ** | **214 893\*\*** | **110 666** | **51** | **104 227** | **49** |   \*nav statistikas par kravu sadalījumu  \*\*Kopā bez kravām, kurām uzsākts eksports.  Kontroles dienestu kontroles infrastruktūras Uriekstes ielā 16, Rīgā, pārcelšanas uz Kundziņsalu, Uriekstes ielā 42, Rīgā, pamatojums:   * **Apgrūtinātā nokļūšana esošajā kontroles punktā Uriekstes ielā 16, Rīgā:** kontroles punkts Uriekstes ielā 16, Rīgā, izvietots netālu no Rīgas centra starp Sarkandaugavu un Andrejsalu, pie Sarkandaugavas ietekas Daugavā. Jāatzīmē, ka kontroles punkts atrodas ārpus Rīgas brīvostas teritorijas. Kravas, kas atrodas Rīgas brīvostas teritorijā bez pieteiktas muitas procedūras, bet kurām ir nepieciešama muitas vai PVD kontrole, ir jāizved no ostas teritorijas, kas, savukārt, apgrūtina gan komersantiem kravu nogādāšanu kontrolei, gan kontroles dienestu veicamo kontroles un uzraudzības funkciju nodrošināšanu. Kravas, kuras atrodas ārpus brīvostas teritorijas un kurām ir nepieciešams nodrošināt kontroles dienestu kontroles, tiek pārvietotas pa Sarkandaugavas šaurajām ielām vienā plūsmā ar tramvaju un vieglajām automašīnām Rīgas centra virzienā, palielinot sastrēgumus, pasliktinot Rīgas pilsētas gaisa kvalitāti, veidojot nedrošas pārvietošanās risku. * **Kravu transportlīdzekļu stāvlaukuma neesamība pie kontroles punkta Uriekstes ielā 16, Rīgā**. Paredzams, ka sastrēgumi Sarkandaugavas apkaimē būtiski palielināsies 2021.gada laikā, jo kontroles punktā Uriekstes ielā 16, Rīgā, iespējams, nebūs pieejams šobrīd no privātpersonas iznomātais stāvlaukums Kaķasēkļa dambī 31, Rīgā. Stāvlaukums atrodas pretī kontroles punktam Uriekstes ielā 16, Rīgā, un to izmanto kā kravu transportlīdzekļu uzrādīšanas vietu muitas iestādei kravām, kas gaida muitas kontroles procedūras pabeigšanu vai uzsākšanu. Privātpersona teritorijā plāno veikt loģistikas centra būvniecību, līdz ar to kravas transportlīdzekļi ar kravu, ko nepieciešams uzrādīt muitas iestādei un nepieciešams pabeigt vai uzsākt kādu no muitas procedūrām, tiks novietoti Uriekstes ielas malā. * **Pēdējā desmitgadē ir strauji palielinājies privāto un kravas transportlīdzekļu skaits Rīgas pilsētā, līdz ar to palielinājies arī vides piesārņojums.** Kontroles dienestu kontroles infrastruktūras pārcelšanas nepieciešamība uz Uriekstes ielu 42, Rīgā, ir vērtējama kopsakarā ar Rīgas pilsētas satiksmes un tranzīta plūsmas izmaiņām. * **Rīgas brīvostas pārvaldes īstenotie projekti tranzīta plūsmas organizēšanai ārpus Rīgas centra, kā arī plānotie pasākumi Rīgas brīvostas robežšķērsošanas vietas pārcelšanai uz Kundziņsalu līdz 2023.gada 31.decembrim** :   Lai uzlabotu transporta līdzekļu mobilitāti Rīgas pilsētā, līdz 2023.gada 31.decembrim Rīgas pilsētā tiks īstenoti vairāki maģistrālo transporta tīklu attīstības projekti, tostarp Rīgas brīvostas pārvalde īsteno Eiropas Savienības struktūrfondu un Kohēzijas fonda 2014.-2020.gada plānošanas perioda specifiskā atbalsta mērķa 6.1.1. “Palielināt lielo ostu drošības līmeni un uzlabot transporta tīkla mobilitāti” līdzfinansētu projektu “**Satiksmes pārvada no Tvaika ielas uz Kundziņsalu būvniecība**”. Projekta pārvada būvniecības ieceres dokumentācijā iekļauts papildus apjoms, kas paredz sadaļu par jauna kravu kontroles un caurlaižu punkta izbūvi Kundziņsalā. Šobrīd ir izstrādāts būvprojekts minimālā sastāvā. Sadarbībā ar iesaistītajām iestādēm (Rīgas brīvostas pārvalde, VID, VRS u.c.) izstrādāts vienots ostas universālā kravu kontroles (tostarp, radiometriskā kontrole) un caurlaižu punkta darbības konceptuāls risinājums, tostarp, transporta kustības loģistika un kontroles iestāžu veiksmīgai darbībai nepieciešamo prasību apzināšana (t.sk. darba vietas, tehniskais aprīkojums, komunikāciju tīklu pieslēgumi u.c.).  Līdz ar projekta realizāciju, lai nodrošinātu transportlīdzekļu kustību caur jaunizveidoto infrastruktūru Uriekstes ielā 42, Rīgā, nepieciešams visu transportlīdzekļu joslas aprīkot ar stacionārām jonizējošā starojuma mērīšanas iekārtām, kā arī nepieciešams uzstādīt atsevišķu stacionāru jonizējošā starojuma mērīšanas iekārtu personu radiometriskai pārbaudei. Transportlīdzekļu un personu kustība caur jaunizveidoto infrastruktūru Uriekstes ielā 42, Rīgā, nav pieļaujama bez radiometriskās kontroles nodrošināšanas. Ievērojot minēto, līdz jauna kravu kontroles un caurlaižu punkta izbūvei Kundziņsalā, nepieciešams nodrošināt pieslēguma vietu (kabeļu līnijas trases) izbūvi stacionārām jonizējošā starojuma mērīšanas iekārtām.  Vienlaikus Rīgas brīvostas pārvalde arī īsteno projektu “**Rīgas ostas darbības procesu digitalizācija”**, kura mērķis ir digitalizēt Rīgas brīvostas darbības procesus, uzlabot infrastruktūru un tehnisko aprīkojumu kravu kustības, loģistikas pakalpojumu un kuģošanas drošības uzlabošanai un kontrolei, kā arī uzlabot kravu kustības ātrumu un novērst dīkstāves, mazināt sastrēgumus un siltumnīcefekta gāzu emisijas, kā arī novērst ar Rīgas ostu saistītā transporta radīto negatīvo ietekmi uz Rīgas pilsētas satiksmes plūsmu un sekmēt Eiropas transporta tīkla (TEN-T) infrastruktūras attīstību. Projekta plānoto aktivitāšu skaitā ir “Jauna kravu kontroles un caurlaižu punkta Kundziņsalā izbūve” un “Ostas caurlaižu kontroles punktu automatizētas un autonomas sistēmas (AAS) izstrāde un ieviešana”.  Realizējot abus iepriekšminētos projektus, līdz 2023.gada 31.decembrim plānots izveidot modernu un digitalizētu Rīgas brīvostas kravu kontroles un caurlaižu punktu Kundziņsalā, nodrošinot transporta un kravas kustības un piekļuves kontroli. Šis Kundziņsalas caurlaižu punkts tiks veidots, lai nākotnē būtu izmantojams arī kā daļa no jaunveidojamās kontroles infrastruktūras.  **Nepārceļot kontroles punktu** **Uriekstes ielā 16, Rīgā, uz Uriekstes ielu 42, Rīgā, līdz 2023.gada 31.decembrim, kontroles dienestu darbības nodrošināšanai būs nepieciešami papildu resursi.** Līdz ar Rīgas brīvostas uzsākto projektu realizāciju, lielākā daļa Rīgas brīvostas kravu plūsmas tiks novirzīta uz Kundziņsalu. Nepārceļot visu kontroles dienestu darbību uz Kundziņsalu, kontroles dienestu dokumentu kārtošanai un padziļinātu kravu kontroles nodrošināšanai, kravas būs nepieciešams pārvietot uz esošo kontroles punktu Uriekstes ielā 16, Rīgā. Šāda kravu pārvietošana radīs administratīvo un finansiālo slogu komersantiem. Tas radīs papildus slogu kontroles dienestiem un prasīs papildus cilvēku resursu iesaisti kontroles dienestu funkciju nodrošināšanā.  **VNĪ veiktie pasākumi jaunas infrastruktūras izveidei Kundziņsalā:**  - **2018.gads:** kontroles dienesti informēja VNĪ par savām vajadzībām, aizpildot anketas. Atbilstoši apzinātajām kontroles dienestu (VID, VRS, PVD) vajadzībām jaunas infrastruktūras izveidei kontroles dienestu vajadzībām nepieciešama ~ 0,4 ha platība kontroles funkciju veikšanai un ~ 1,5 ha teritorijas nepieciešamo inženierbūvju izveidei. VNĪ sadarbībā ar kontroles dienestu pārstāvjiem apmeklēja līdzvērtīgus objektus kaimiņvalstīs – Igaunijā un Polijā. Vizīšu laikā gūtā pieredze deva iespēju salīdzināt plānoto RŠV teritorijas attīstības platību un plānoto infrastruktūru ar līdzvērtīgiem objektiem ārvalstīs, kā arī vērtēt kontroles dienestu savstarpējo sadarbību telpu izmantošanā un kontroles funkciju īstenošanā. VNĪ sagatavoja priekšlikumus provizoriskam attīstības projekta laika grafikam, plānotām projektēšanas uzdevuma izstrādes un būvprojektēšanas izmaksām, iespējamiem finansēšanas modeļiem.  - **2019.gads.** VNĪ pārstāvji tikās ar SM un Rīgas brīvostas pārvaldes pārstāvjiem, lai apspriestu iespējamos risinājuma variantus par struktūrvienībām nepieciešamās jaunas infrastruktūras izveidi uz valsts īpašumā SM (Rīgas brīvostas pārvaldes) valdījumā esošās zemes vienības daļas aptuveni 2,4 ha platībā (zemes vienības kadastra apzīmējums 0100 068 0097) Uriekstes ielā 42, Rīgā, Kundziņsalā, kas atrodas Rīgas brīvostas teritorijā, nodošanu FM valdījumā (VNĪ pārvaldīšanā), lai VNĪ varētu veikt nepieciešamās darbības kontroles dienestu struktūrvienībām nepieciešamo kontroles ēku un inženierbūvju izbūvei.  2019.gadā VNĪ izsludināja publisko iepirkumu “Būvprojekta minimālā sastāvā izstrāde robežšķērsošanas vietas infrastruktūras Rīgā, Kundziņsalā, izveidei” ar piedāvājumu iesniegšanas datumu – 2019.gada novembris. Finanšu piedāvājumu iesniedza četri pretendenti, finanšu piedāvājumu apmērs bija robežās no 83 780 EUR bez PVN līdz 174 000 EUR bez PVN. Iepirkuma procedūra tika pārtraukta 2020.gada 28.aprīlī, pamatojoties uz to, ka Ministru kabineta rīkojums, kas bija nepieciešams projekta "Par robežšķērsošanas vietas infrastruktūras izveidi Uriekstes ielā 42, Rīgā" realizēšanai, plānotajā termiņā - 2019.gada laikā netika izdots.  -**2020. gadā**- sadarbībā ar kontroles dienestiem tika precizēta projekta ideja un precizētas kontroles dienestu vajadzības, kā arī atrasts finansējuma avots būvniecības ieceres – būvprojekta minimālā sastāvā izstrādei. Ja Ministru kabinets izdos rīkojumu “Par jaunas infrastruktūras izveidi kontroles dienestu funkciju īstenošanai Uriekstes ielā 42, Rīgā”, VNĪ 2021.gadā atkārtoti izsludinās publisko iepirkumu “Būvprojekta minimālā sastāvā izstrāde robežšķērsošanas vietas infrastruktūras Rīgā, Kundziņsalā, izveidei”.  Lai precīzi noteiktu, cik lielai ir jābūt atdalāmajai zemes vienībai iepriekš minētā projekta realizēšanai, nepieciešams izstrādāt jaunbūvējamo kontroles ēku un inženierbūvju perspektīvo izvietojuma shēmu, satiksmes organizācijas risinājumus, kas būtu savietoti ar jaunā satiksmes pārvada tehnisko risinājumu, tai skaitā piedāvājot konceptuālus risinājumus slēgtās un atklātās muitas zonas nodalīšanā un kontroles posteņa izvietošanā iebraukšanai slēgtajā zonā. Bez detalizētas transporta organizācijas shēmas, ko saskaņos kontroles dienesti un Rīgas brīvostas pārvalde, nav iespējams precīzi noteikt zemes vienību, kas būtu atdalāma no zemes vienības (zemes vienības kadastra apzīmējums 0100 068 0097) Uriekstes ielā 42, Rīgā.  Lai kvalitatīvi noteiktu jaunās kontroles dienestiem nepieciešamās infrastruktūras funkcionālo izvietojumu, satiksmes plūsmas organizāciju, nepieciešamās zemes vienības platību, ir nepieciešams īstenot būvniecības ieceres – būvprojekta minimālā sastāvā izstrādi (turpmāk – būvniecības iecere). VNĪ būvniecības ieceres izstrādes laikā sadarbībā ar kontroles dienestiem, NVA un IeM Informācijas centru (turpmāk – IC) izstrādās priekšlikumus kontroles dienestu efektīvam izvietojumam, pārdomātas satiksmes plūsmas organizācijai, tiks veikta ģeotehniskā un inženiertopogrāfiskā plāna izstrāde. VID, VRS, PVD, NVA un IC nodrošinās lietderīgu prasību kontroles dienestiem nepieciešamās infrastruktūras izveidei definēšanu. Prasību definēšanā iestādes pēc iespējas ievēros Ministru kabineta ieteikumus par vienotām prasībām valsts pārvaldes iestāžu biroju ēkām un biroja telpu grupām, kā arī labas pārvaldības principus, ar mērķi samazināt ar ēkas būvniecību un uzturēšanu saistītās izmaksas. Līdz ar to tiks nodrošināta valsts budžeta līdzekļu efektīva un ekonomiska plānošana un izlietošana atbilstoši paredzētajiem mērķiem. Attiecīgi pēc kontroles dienestiem nepieciešamās infrastruktūras būvniecības ieceres izstrādes iespējams uzsākt nepieciešamās darbības, lai nodrošinātu jaunās kontroles dienestiem nepieciešamās infrastruktūras izveidei nepieciešamās zemes vienības atdalīšanu no zemes vienības (zemes vienības kadastra apzīmējums 0100 068 0097) Uriekstes ielā 42, Rīgā. Provizoriskās būvniecības ieceres izstrādes izmaksas plānotas 150 000 *euro* (ar PVN) un būvniecības ieceres izstrādi plānots pabeigt līdz 2021.gada 31.decembrim.  Likuma par ostām 4.panta trešā daļa esošajā redakcijā noteic, ka *valsts zemi un akvatoriju nodod valdījumā attiecīgās ostas pārvaldei, izņemot to valsts zemi, uz kuras izvietota valsts publiskās lietošanas dzelzceļa infrastruktūras zemes nodalījuma josla, kuru nodod valdījumā valsts publiskās lietošanas dzelzceļa infrastruktūras pārvaldītājam; valsts zemi nodod valdījumā satiksmes ministrs*. Ņemot vērā to, ka zemes vienība (zemes vienības kadastra apzīmējums 0100 068 0097) Uriekstes ielā 42, Rīgā, atrodas Rīgas brīvostas teritorijā, un no minētās normas nav viennozīmīgi secināms, vai ir pieļaujams valsts zemi ostas teritorijā nodot kādas citas ministrijas valdījumā valsts pārvaldes funkciju veikšanai, nepieciešams virzīt attiecīgus grozījumus Likumā par ostām.  Satiksmes ministrija ir izstrādājusi likumprojektu “Grozījumi Likumā par ostām” (VSS-538), kas 29.12.2020. ar Satiksmes ministrijas pavadvēstuli Nr.01-10/209 iesniegts Valsts kancelejā tālākai izskatīšanai Ministri kabinetā. Ar likumprojektu tiek paredzēts papildināt Likuma par ostām 4.pantu ar 5.1 un 5.2 daļu, nosakot, ka “Ostas teritorijā esošos nekustamā īpašuma objektus valsts un pašvaldība var atsavināt, nododot tos viena otrai bez atlīdzības, kā arī, ka ostas teritorijā esošās valsts zemes, ēkas un inženierbūves ir nododamas tās valsts institūcijas valdījumā, kuras kompetencē esošās funkcijas īstenošanai attiecīgais nekustamā īpašuma objekts ir nepieciešams.” Likumprojekta anotācija ir skaidrots, ka “*liela apjoma būvprojektu īstenošanai ostas teritorijā ir nepieciešams sakārtot zemes piederības jautājumus tā, lai būvprojekts būtu realizējams uz būves īpašniekam piederošiem zemesgabaliem vai uz būves īpašniekam lietošanā esošiem zemesgabaliem (piemēram, apbūves tiesības gadījumā). Līdz ar to rodas objektīva nepieciešamība savienot zemes gabalus un izveidot vienotu īpašumu. To ir iespējams izdarīt tikai, ja zemei ir viens īpašnieks. Tādēļ norma ir papildināta ar regulējumu par pašvaldības un valsts tiesībām nekustamos īpašumus savstarpēji atsavināt, nododot tos bez atlīdzības. Ņemot vērā situācijas, kad valsts nekustamais īpašums ostas teritorijā ir nepieciešams kādas citas valsts institūcijas vajadzībām, ir nosakāmas valdītāja maiņas iespējas. Tādēļ likuma norma ir papildināta ar publiskas personas tiesībām nodot nekustamā īpašuma valdījuma tiesības citai valsts institūcijai, pamatojoties uz Ministru kabineta rīkojumu*”.  Lai varētu uzsākt darbības jaunas infrastruktūras izveidei Rīgas pilsētas teritorijā visu kontroles dienestu struktūrvienību darbības nodrošināšanai, tajā skaitā nodrošināt kontroles punkta Uriekstes ielā 16, Rīgā, pārcelšanu uz Uriekstes ielu 42, Rīgā, izveidojot arī jaunu infrastruktūru, nokļūšanai Rīgas brīvostas teritorijā, izmantojot jauno satiksmes pārvadu no Tvaika ielas uz Kundziņsalu, nepieciešams Ministru kabineta konceptuāls lēmums, ar kuru Ministru kabinets:   1. Konceptuāli atbalstītu jaunas kontroles dienestiem nepieciešamās infrastruktūras izveidi uz valstij piederošās zemes vienības (zemes vienības kadastra apzīmējums 0100 068 0097) Uriekstes ielā 42, Rīgā 2. Uzdotu Finanšu ministrijai (VNĪ) nodrošināt kontroles dienestiem nepieciešamās infrastruktūras Uriekstes ielā 42, Rīgā, izveides būvniecības ieceres – būvprojekta minimālā sastāvā izstrādi līdz 2021.gada 31.decembrim. 3. Uzdotu Finanšu ministrijai (VNĪ) sadarbībā ar VID, IeM (VRS, NVA, IC) ZM (PVD), sešu mēnešu laikā pēc kontroles dienestiem nepieciešamās infrastruktūras Uriekstes ielā 42, Rīgā, būvniecības ieceres – būvprojekta minimālā sastāvā izstrādes iesniegt izskatīšanai Ministru kabinetā priekšlikumus par projekta tālāku attīstību, tajā skaitā nepieciešamo finansējumu un tā avotu; 4. Uzdotu Finanšu ministrijai (VNĪ) pēc likumprojekta “Grozījumi Likumā par ostām” atbalstīšanas 2. lasījumā Saeimā, risināt jautājumu par zemes vienības daļas aptuveni 2,4 ha platībā nodalīšanu no zemes vienības (zemes vienības kadastra apzīmējums 0100 068 0097) Uriekstes ielā 42, Rīgā, un nodalītās zemes vienības daļas nodošanu Finanšu ministrijai valdījumā jaunas infrastruktūras izveidei kontroles dienestu funkciju īstenošanai, iesniedzot attiecīgu Ministru kabineta rīkojuma projektu.   Ministru kabineta rīkojuma projektā “Par jaunas infrastruktūras izveidi kontroles dienestu funkciju īstenošanai Uriekstes ielā 42, Rīgā” ir paredzēta projekta īstenošana divos posmos:  -  pirmajā posmā veikt būvniecības ieceres dokumentācijas minimālā sastāvā izstrādi jaunas infrastruktūras izveidei kontroles dienestu funkciju īstenošanai Uriekstes ielā 42, Rīgā, līdz 2021.gada 31.decembrim;  otrajā posmā – būvniecības ieceres pilnā sastāvā izstrāde, būvniecības darbus uzsākt pēc atkārtota jautājuma izskatīšanas Ministru kabinetā un veikt visas nepieciešamās darbības, lai būvniecības darbiem piesaistītu Eiropas Savienības fondu līdzfinansējumu vai citus ārvalstu finanšu līdzekļus.  Ņemot vērā to, ka pēc kontroles dienestiem nepieciešamās infrastruktūras Uriekstes ielā 42, Rīgā, attīstības projekta pabeigšanas kontroles funkciju veikšanai VID, VRS un PVD vairs nebūs nepieciešams nekustamais īpašums (nekustamā īpašuma kadastra Nr.0100 013 0140) Uriekstes ielā 16, Rīgā, attīstības projekta īstenošanas laikā ir apzināmas valsts iestāžu vajadzības un paralēli risināms jautājums par šī nekustamā īpašuma turpmāko izmantošanu.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas un publiskas personas kapitālsabiedrības | FM, IeM, ZM, SM, VNĪ, VID, VRS, PVD, NVA, IC, Rīgas brīvostas pārvalde |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersonas, kas izmantos RŠV pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts administratīvo slogu nemaina.  Projekta rezultātā tiks radīta labvēlīgāka vide uzņēmējdarbībai. Tiks veicināta ātra un netraucēta kravu kustība Rīgas pilsētas robežās, tādējādi mazinot administratīvo un finansiālo slogu komersantiem. Tiks veicināta legālo kravu kustības plūsma, nodrošinot to ātru apstrādi un kontroli, kā arī veicināta ēnu ekonomikas mazināšanās. Tiks radīta moderna darba vide veiksmīgai visu kontroles dienestu funkciju izpildei, kas iekļausies kopējā kravu kustības plūsmā. Mazināsies ar Rīgas ostu un tranzītu saistītā transporta kustības negatīvā ietekme uz Rīgas pilsētas kopējo transporta plūsmu un tiks veicināta Rīgas pilsētas gaisa kvalitātes uzlabošanās - kontroles dienesti veiks savus uzdevumus jaunajā infrastruktūrā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -0 | 0 | 0 | 0 | 0 | 0 |
| 3.1. valsts pamatbudžets | 0 | -0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumā “Par valsts budžetu 2021.gadam” 44.panta astotajā daļā ir noteikts, ja Ministru kabinets pieņem lēmumu par jaunas infrastruktūras izveidi kontroles dienestu funkciju īstenošanai Uriekstes ielā 42, Rīgā, minētā projekta būvniecības ieceres – būvprojekta minimālā sastāvā izstrādes izdevumus ne vairāk kā 150 000 *euro* apmērā sedz VNĪ no 2021. gadā tās atsavināto valsts nekustamo īpašumu atsavināšanā iegūtajiem līdzekļiem, pēc atsavināšanas izdevumu atskaitīšanas.  Provizoriskās izmaksas attīstības projekta īstenošanai tiks noteiktas būvniecības ieceres izstrādes gaitā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Papildu finansējums no valsts budžeta būs nepieciešams būvniecības ieceres īstenošanai un iespējams papildu finansējums būs nepieciešams arī aprīkojuma iegādei, nomas maksas un papildu maksājumu, komunālo maksājumu izdevumu segšanai pēc kontroles dienestiem nepieciešamās infrastruktūras attīstības projekta īstenošanas:  - Finanšu ministrijas budžeta apakšprogrammā 33.00.00 "Valsts ieņēmumu un muitas politikas nodrošināšana";  - Iekšlietu ministrijas budžeta apakšprogrammā 40.02.00. "Nekustamais īpašums un centralizētais iepirkums";  - Iekšlietu ministrijas budžeta programmā 10.00.00 "Valsts robežsardzes darbība";  - Iekšlietu ministrijas budžeta programmā 02.03.00 “Vienotās sakaru un informācijas sistēmas uzturēšana un vadība”  - Zemkopības ministrijas budžeta apakšprogrammā 20.01.00 „Pārtikas drošības un veterinārmedicīnas valsts uzraudzība un kontrole”.  Finanšu ministrija (VNĪ) sadarbībā ar VID, VRS, PVD, NVA, IC sešu mēnešu laikā pēc kontroles dienestiem nepieciešamās infrastruktūras Uriekstes ielā 42, Rīgā, būvniecības ieceres – būvprojekta minimālā sastāvā izstrādes izstrādās un iesniegs izskatīšanai Ministru kabinetā priekšlikumus par projekta tālāku attīstību, tajā skaitā nepieciešamo finansējumu un tā avotiem - Finanšu ministrijai nepieciešamo finansējumu jaunas infrastruktūras izveides Uriekstes ielā 42, Rīgā, izdevumu segšanai VNĪ; nepieciešamo papildu finansējumu Finanšu ministrijai (VID), Iekšlietu ministrijai (IC, VRS un NVA) un Zemkopības ministrijai (PVD) aprīkojuma iegādei, nomas maksas un papildu maksājumu, komunālo maksājumu izdevumu segšanai.  NAP2027 paredz pasākumu “Robežšķērsošanas vietu infrastruktūras attīstības drošībai Latvijas nākotnei” – robežšķērsošanas vietu modernizācijas kontroles dienestu funkcijas stiprināšanai (potenciālais projekts: Kontroles dienestiem jaunas infrastruktūras izveide Kundziņsalā, robežšķērsošanas vietā “Rīgas brīvosta” (būvniecības ieceres izstrāde, būvniecības ieceres ekspertīze, būvniecības darbi (pārbūve un jaunbūve), teritorijas labiekārtošanas darbi un ceļu izveide, teritorijas labiekārtojuma elementu iegāde, būvuzraudzība, projekta vadība, kustamās mantas iegāde) ar indikatīvo valsts budžeta finansējuma apjomu 18 500 000 *euro*.  Ja tiek rasta iespēja būvniecības darbiem piesaistīt finansējumu no Eiropas Savienības politikas programmu un ārvalstu finanšu instrumentiem, piemēram, Eiropas Savienības fondu finansējuma 2021.-2027. plānošanas periodā, attiecīgi no valsts budžeta nepieciešamā finansējuma apmērs samazināsies. Jautājums par nepieciešamo papildu finansējumu tiktu skatīts kārtējā gada valsts budžeta sagatavošanas procesā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| Saistības pret Eiropas Savienību | Projekts šo jomu neskar. |  |
| Citas starptautiskās saistības | Projekts šo jomu neskar. |  |
| Cita informācija | Nav |  |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FM, IeM, ZM Rīgas brīvostas pārvalde, SM, Rīgas dome, VNĪ, VID, VRS, PVD, NVA, IC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs Jānis Reirs

Rabovičs 27898422

[Armands.Rabovics@vni.lv](mailto:Armands.Rabovics@vni.lv)

Bružas 29264491

[Vita.bruzas@vni.lv](mailto:Vita.bruzas@vni.lv)